Folketing
2011-04-29

Fra konservativ side er vi meget positive over for disse nye redskaber, og vi tror på, at de sammen med mange andre gode tiltag, som jo er i boligaftalen, vil medvirke til en positiv udvikling i beboersammensætningen, særlig i de udsatte boligområder, ligesom det sidstnævnte element i lovforslaget kan bidrage til en opstart af mindre erhverv i yderområderne til gavn for beboere i ældreboliger. Vi støtter lovforslaget, og vi ser frem til en konstruktiv behandling med de øvrige partier i Boligudvalget. Det er glædeligt, at der er opbakning til store dele af lovforslaget, og jeg er helt sikker på, at vi nok skal få en konstruktiv behandling og et fornuftigt resultat.